Diari Oficial de la Generalitat Valenciana


Sumari del DOGV 9599, del 19-05-2023 (2023/5322)

RESOLUCIÓ de 5 de maig de 2023, de la directora general de Política Agrària Comuna, per la qual es determinen les actuacions administratives automatitzades de l'aplicació per a la gestió d'activitats formatives que faran ús del segell electrònic de la Conselleria d'Agricultura, Desenvolupament Rural, Emergència Climàtica i Transició Ecològica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5322


Data del document
:   05-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * tractament de dades

RESOLUCIÓ de 5 de maig de 2023, de la directora general de Política Agrària Comuna, per la qual es determinen les actuacions administratives automatitzades de l'aplicació per a la gestió d'activitats formatives que faran ús del segell electrònic de la Conselleria d'Agricultura, Desenvolupament Rural, Emergència Climàtica i Transició Ecològica. [2023/5322]  
  
La Llei 30/2015, d'1 d'octubre, del procediment administratiu comú de les administracions públiques, i la Llei 40/2015, d'1 d'octubre, de règim jurídic del sector públic (d'ara en avant Llei 40/2015) consagren el dret de les persones a relacionar-se per mitjans electrònics amb les administracions públiques i reforcen l'ús de les tecnologies de la informació i les comunicacions (TIC) en les administracions públiques, tant per a millorar l'eficiència de la seua gestió com per a potenciar i afavorir les relacions de col·laboració i cooperació entre elles. En aquest context, tant la Llei 40/2015 com el seu desplegament mitjançant el Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics (d'ara en avant RD 203/2021), regulen les actuacions administratives automatitzades.  
  
L'esmentada llei defineix en l'article 41 l'actuació administrativa automatitzada com qualsevol acte o actuació realitzada íntegrament a través de mitjans electrònics per una administració pública en el marc d'un procediment administratiu i en la qual no haja intervingut de manera directa un empleat públic. D'acord amb aquest precepte, l'article 13 de l'RD 203/2021 estableix que la tramitació electrònica d'una actuació administrativa podrà dur-se a terme, entre altres formes, de manera automatitzada. En l'àmbit autonòmic aquesta possibilitat es recull en l'article 77 del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana (d'ara en avant Decret 220/2014), que permet expressament a l'Administració de la Generalitat realitzar actuacions administratives automatitzades, entre altres supòsits, per a certificar les dades, actes, resolucions o acords que consten en els seus sistemes d'informació; i disposa que l'actuació administrativa automatitzada no afecta la titularitat de la competència dels òrgans administratius i la seua utilització garantirà en tot cas la seua identificació i exercici.  
  
En cas d'una actuació administrativa automatitzada, i de conformitat amb el preceptuat en l'article 41 de la Llei 40/2015, haurà d'establir-se prèviament l'òrgan o òrgans competents, segons els casos, per a la definició de les especificacions, programació, manteniment, supervisió i control de qualitat i, si és el cas, auditoria del sistema d'informació i del seu codi font. Així mateix, s'indicarà l'òrgan que ha de ser considerat responsable a l'efecte d'impugnació.  
Respecte al sistema de signatura electrònica, l'article 42 de la Llei 40/2015 estableix, en l'exercici de la competència en l'actuació administrativa automatitzada, la possibilitat d'usar com a sistema de signatura electrònica el segell electrònic d'administració pública, òrgan, organisme públic o entitat de dret públic, basat en un certificat electrònic reconegut o qualificat que complisca els requisits exigits per la legislació de signatura electrònica. El desenvolupament reglamentari establit en l'article 20 de l'RD 203/2021 es pronuncia en termes similars.  
  
En l'àmbit autonòmic, el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, modificat per la Llei 9/2019, de 23 de desembre, de la Generalitat, conté en el seu títol VI normes sobre l'Administració electrònica, i disposa el seu article 79.2 que «La creació de segells electrònics es realitzarà mitjançant resolució dels òrgans superiors de la Conselleria o titulars dels organismes públics competents, que es publicarà en la seu electrònica».  
Una vegada creat el segell digital que permeta la tramitació automatitzada, i en virtut de l'article 78 de la mateixa norma, haurà d'emetre's una resolució de l'òrgan administratiu que gestione els sistemes o aplicacions informàtiques que s'utilitzaran per a la gestió d'actuacions administratives automatitzades, amb un informe previ emés per l'òrgan directiu amb competències horitzontals en matèria de tecnologies de la informació i les comunicacions de la Generalitat dictat segons l'article 94 del present decret, el contingut del qual serà vinculant.  
  
L'acreditació per aquest mitjà es podrà aplicar a qualsevol actuació administrativa de tràmit, així com als actes resolutoris dels procediments, en aquells supòsits expressament establits per resolució d'aquesta conselleria en el procediment o actuació concreta en què es pretenga l'aplicació.  
Mitjançant la Resolució de 23 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, es crea el segell electrònic d'actuació administrativa automatitzada com a sistema de signatura electrònica per a garantir l'autenticitat i la integritat dels documents en les actuacions administratives automatitzades realitzades en l'exercici de les competències d'aquesta conselleria.  
Amb data 2 de maig de 2023 s'emet un informe favorable de coordinació informàtica per part de la Direcció General de Tecnologies de la Informació i les Comunicacions al projecte de resolució d'aquesta Direcció General de Política Agrària Comuna per a l'aplicació del segell electrònic a les actuacions administratives automatitzades plantejades.  
L'article 10 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica determina l'àmbit de les competències funcionals de la Direcció General de Política Agrària Comuna.  
En virtut de l'anterior, resolc:  
  
Primer. Objecte de la resolució  
Regular les actuacions administratives automatitzades de la Direcció General de Política Agrària Comuna a les quals s'aplicarà el segell electrònic de la Conselleria d'Agricultura, Desenvolupament Rural, Emergència Climàtica i Transició Ecològica, com a signatura electrònica per a la identificació i l'autenticació de l'exercici de la seua competència, definides en l'apartat segon d'aquesta resolució.  
  
Segon. Actuacions administratives automatitzades  
Els procediments respecte als quals ostenta la competència funcional aquesta conselleria i que suposen actuacions administratives automatitzades de la Direcció General de Política Agrària Comuna als quals serà aplicable el segell electrònic de la Conselleria són les següents:  
  
- Certificats dels cursos i actuacions validades a través de l'aplicació ALCUEMP, per a la gestió d'activitats de formació.  
  
Tercer. Òrgans competents  
El Servei de Transferència de Tecnologia serà el responsable de la utilització del segell electrònic en les actuacions administratives automatitzades que duga a terme en l'àmbit de la seua competència.  
La Direcció General de Política Agrària Comuna serà la competent per a la resolució de les impugnacions sobre l'ús del segell electrònic.  
  
  
Quart. Verificació del certificat  
La verificació del certificat, així com la dels documents generats que incloguen el segell electrònic, podrà realitzar-se a través de l'Agència de Tecnologia i Certificació Electrònica-ACCV, així com pel servei VALIDE de la plataforma de validació de certificats de l'Administració General de l'Estat, en la següent adreça electrònica:  
https://valide.redsara.es/  
  
Cinqué. Publicitat  
Aquesta resolució es publicarà en el Diari Oficial de la Generalitat Valenciana i estarà disponible en la seu electrònica de la Generalitat Valenciana.  
  
Sisé. Entrada en vigor  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant el secretari autonòmic d'Agricultura i Desenvolupament Rural, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de maig de 2023.- La directora general de Política Agrària Comuna: María Teresa Cháfer Nácher.